CELEX: 22009D0092
Language: fi
Date: 2009-07-03 00:00:00
Title: ETA:n sekakomitean päätös N:o 92/2009, tehty 3 päivänä heinäkuuta 2009 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

22.10.2009   
            
            
               FI
            
            
               Euroopan unionin virallinen lehti
            
            
               L 277/47
            
         ETA:n SEKAKOMITEAN PÄÄTÖS
   
   N:o 92/2009,
   tehty 3 päivänä heinäkuuta 2009,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirjaa 31 muutettiin 28 päivänä syyskuuta 2007 tehdyllä ETA:n sekakomitean päätöksellä N:o 131/2007 (1).
            
         
               (2)
            
            
               Sopimuspuolten yhteistyön laajentaminen siten, että se kattaa köyhyyden ja sosiaalisen syrjäytymisen torjunnan Euroopan teemavuodesta (2010) 22 päivänä lokakuuta 2008 tehdyn Euroopan parlamentin ja neuvoston päätöksen N:o 1098/2008/EY (2), on tarkoituksenmukaista.
            
         
               (3)
            
            
               Sopimuksen pöytäkirjaa 31 olisi sen vuoksi muutettava, jotta laajennettu yhteistyö on mahdollista 1 päivästä tammikuuta 2009 alkaen,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 31 oleva 5 artikla seuraavasti:
   
               1.
            
            
               Korvataan 5 kohta seuraavasti:
               ”5.   EFTA-valtiot osallistuvat 8 kohdan kahdessa ensimmäisessä luetelmakohdassa tarkoitettuihin yhteisön ohjelmiin ja toimiin 1 päivästä tammikuuta 1996, kolmannessa luetelmakohdassa tarkoitettuun ohjelmaan 1 päivästä tammikuuta 2000, neljännessä luetelmakohdassa tarkoitettuun ohjelmaan 1 päivästä tammikuuta 2001, viidennessä ja kuudennessa luetelmakohdassa tarkoitettuihin ohjelmiin 1 päivästä tammikuuta 2002, seitsemännessä ja kahdeksannessa luetelmakohdassa tarkoitettuihin ohjelmiin 1 päivästä tammikuuta 2004, yhdeksännessä, kymmenennessä ja yhdennessätoista luetelmakohdassa tarkoitettuihin ohjelmiin 1 päivästä tammikuuta 2007 sekä kahdennessatoista luetelmakohdassa tarkoitettuun ohjelmaan 1 päivästä tammikuuta 2009.”
            
         
               2.
            
            
               Lisätään 8 kohtaan luetelmakohta seuraavasti:
               
                           ”—
                        
                        
                           
                              32008 D 1098: Euroopan parlamentin ja neuvoston päätös N:o 1098/2008/EY, tehty 22 päivänä lokakuuta 2008, köyhyyden ja sosiaalisen syrjäytymisen torjunnan Euroopan teemavuodesta (2010) (EUVL L 298, 7.11.2008, s. 20)”.
                        
                     
         2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (3).
   Sitä sovelletaan 1 päivästä tammikuuta 2009.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 3 päivänä heinäkuuta 2009.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 47, 21.2.2008, s. 67.
   
      (2)  EUVL L 298, 7.11.2008, s. 20.
   
      (3)  Valtiosäännön asettamista vaatimuksista ei ole ilmoitettu.